Cantata BWV 115
MACHE DICH, MEIN GEIST, BEREIT

Dominica 22 Post Trinitatis

Estrenada: 5 de novembre de 1724

Text: Johann Burchard Freystein (1,6) i poeta anònim (2-5).

 1. COR

Prepara't, ànima meva,

vigila, implora i prega,

per tal que l'hora maligna

no et sobrevingui impensadament.

Perquè això és

l'astúcia de Satanàs:

damunt molts de piadosos,

caure-hi per temptar-los.

* * *

2. ÀRIA (Contralt)

Ai ànima somnolenta, i doncs?, que encara dorms?

Deixondeix-te!

La condemna podria despertar-te de sobte

i, si no vetlles,

colgar-te sota el son de la mort eterna.

* * *

3. RECITATIU (Baix)

Déu, que vetlla per la teva ànima,

té aversió a la nit del pecat;

t'envia la llum de la seva Gràcia,

i et demana a canvi d'aquests dons,

que tan abundosament et promet,

tan sols que tinguis ben oberts els ulls de l'esperit.

L'astúcia de Satanàs no té límit

per encisar els pecadors.

Si tu mateix talles el lligam de la Gràcia,

mai no albiraràs l'auxili.

El mon sencer i els seus

no són res més que falsos germans

i, així i tot, la teva carn i la teva sang

només hi troben afalacs.

* * *

4. ÀRIA (Soprano)

Prega, però, també

mentre vigiles!

Suplica que amb la teva gran culpa

el teu Jutge mostri indulgència,

que del pecat t'alliberi

i et purifiqui.

* * *

5. RECITATIU (Tenor)

Ell espera els nostres crits de súplica,

hi inclina la seva orella misericordiosa;

quan els enemics s'alegren dels nostres mals,

aleshores vencem gràcies al seu poder;

perquè el seu Fill, a qui preguem,

ens dóna coratge i força

i ens auxiliarà.

* * *

6. CORAL

Així doncs, tothora

vigilem, implorem, preguem,

ja que la por, la necessitat i el perill

són cada vegada més a prop;

perquè l'hora

no és lluny

en què Déu ha de jutjar-nos

i destruir el món.

Traducció de Gabriel de la S. T. Sampol.
CataBach.com
La pàgina en català de JS Bach